ایران-دا اؤتن گون عرضینده داها 142 نفر کروناویروس‌دان (کووید-19) اؤلوب.
بونو ایرانین ساغلیق ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بئللیکله ایران-دا بو ویروس‌دان اؤلنلرین سایی 12 مین 447 نفره یوکسلیب.
سادات لاری علاوه ائدیب کی، ایران-دا اؤتن 24 ساعات عرضینده داها 2 مین 262 نفر کروناویروسا یولوخوب. بونونلا دا ایران-دا بو ویروسا یولوخان‌لارین سایی 252 مین 720 نفره چاتیب. ویروس داشیییجیلاریندان‌ 3 مین 319 نفرین وضعیتی آغیردیر.
ناظیرلیک رسمی‌سی ایران-دا 215 مین 015 نفرین کروناویروس‌دان ساغالدیغینی دئییب.
سادات لاری بیلدیریب کی، خوزستان، باتی آذربایجان، دوغو آذربایجان، کوردوستان، کرمانشاه، هرمزگان، بوشهر، رضوی خوراسانی و ایلام ویلایتلرینده وضعیت آغیردیر.
ایران-دا ایندییه‌دک 1،92 میلیون‌دان چوخ دیاقنوز تستی حیاتا کئچیریلیب.
